钦定古今图书集成/理学汇编/文学典/第008卷 > 王楙野客丛谈 > 《省文》
## 钦定古今图书集成/理学汇编/文学典/第008卷 > 王楙野客丛谈 > 《省文》

《史记卫青传》曰“封青子伉为宜春侯，青子不疑为阴
安侯，青子登为发干侯。”叠三用“青子”字，不以为赘。《汉
书》则一用“青子”字，而其馀则曰“子”而已。曰“封青子伉
为宜春侯，子不疑为阴安侯，子登为发于侯”，视《史记》
之文已省两“青”字矣。使今人作墓志等文，则一用“子”
字，其馀曰“某某”而已。后世作文，益务简于古，然字则
省矣，不知古人纯实之气已亏。